ลองป้องกันผมชี้ฟูด้วยวิธีต่างๆ ใช้ผลิตภัณฑ์ที่เหมาะกับสภาพผม ลดพฤติกรรมทำผมชี้ฟู
บางทีผมก็แห้งชี้ฟูเพราะจัดทรงด้วยความร้อนบ่อยๆ หรือเผชิญอากาศร้อนเป็นประจำ ถ้าอยากให้ผมอยู่ทรงหลังจัดทรงแล้ว ให้ไปยืนหน้าช่องฟรีซสัก 1 นาที จะช่วยให้ผมเย็น อยู่ทรง เรียบเนียน ก่อนออกจากบ้านไปเผชิญแสงแดดและความชื้น จะกดปุ่ม cool shot ที่ไดร์เป่าผมก็ได้หลังจัดทรงแล้ว ก็ได้ผลแบบเดียวกัน ซัลเฟตในแชมพูช่วยขจัดสิ่งสกปรกและน้ำมันส่วนเกินได้ดี แต่ก็ขึ้นชื่อเรื่องทำผมแห้งจนชี้ฟูด้วย เพราะงั้นให้เลือกแชมพูและครีมนวดที่ไม่ผสมซัลเฟต จะช่วยให้ผมแห้งชี้ฟูน้อยลง ผลิตภัณฑ์จัดแต่งทรงผม เช่น สเปรย์ฉีดผม ทำให้ผมแห้งได้ ก่อนจะซื้อผลิตภัณฑ์ที่ใช้กับผม ให้เช็คก่อนว่าผสมแอลกอฮอล์หรือเปล่า ถ้าเจอแอลกอฮอล์ในรายชื่อส่วนผสม ให้เลือกผลิตภัณฑ์อื่นจะดีกว่า แต่ใช่ว่าแอลกอฮอล์ทุกชนิดจะทำให้ผมแห้ง พวก Lauryl alcohol (Fatty alcohol), Cetyl alcohol, Myristyl alcohol, Stearyl alcohol, Cetearyl alcohol และ Behenyl alcohol จะทำให้ผมแห้งน้อยกว่า อุปกรณ์จัดแต่งทรงผมที่ใช้ความร้อน เช่น ไดร์เป่าผม ที่หนีบผมตรง แกนม้วนผม พวกนี้ทำให้ผมแห้งเสียชี้ฟูได้ ถ้าใช้ผลิตภัณฑ์หรืออุปกรณ์พวกนี้บ่อยๆ ก็อาจผมเสียถาวรได้ แนะนำให้เก็บไว้ใช้นานๆ ที เฉพาะโอกาสพิเศษดีกว่า  ถ้าจะใช้ไดร์เป่าผมจริงๆ แนะนำให้ลงทุนซื้อหัวไดร์เป่าผมแบบ diffuser (หัวใหญ่ กระจายความร้อน) เพื่อลดความร้อนที่จะสัมผัสผมโดยตรง  ถ้าต้องใช้ไดร์เป่าผมธรรมดา ให้รอจนผมแห้ง 90% แล้วค่อยใช้ไดร์เป่าผมต่ออีก 10% จนผมแห้งสนิท จะช่วยลดความเสี่ยงผมเสียจากความร้อนได้  ถ้าต้องใช้อุปกรณ์จัดแต่งทรงผมด้วยความร้อน ก็ให้พ่นสเปรย์ป้องกันเกล็ดผมจากความร้อนซะก่อน และเพื่อกักเก็บความชุ่มชื้นไว้ภายในด้วย มีหลายผลิตภัณฑ์เลยที่ใช้สร้างชั้นป้องกันที่เกล็ดผม ไม่ทำให้ผมเสียง่ายแม้โดนความร้อนโดยตรง ถ้าลงผลิตภัณฑ์จัดแต่งทรงผมทันทีหลังอาบน้ำเสร็จ จะช่วยกักเก็บความชุ่มชื้นไว้ได้ แต่ผมต้องเปียกหมาดหรือเกือบแห้งสนิทก่อน ไม่งั้นผลิตภัณฑ์จะไม่ซึมซาบ ให้เลือกผลิตภัณฑ์ที่มีโพลิเมอร์กับซิลิโคน เพราะป้องกันความชื้นภายนอกได้   ใครผมเส้นเล็ก หยิก หยักศก ให้ลองจัดแต่งทรงผมด้วยมูส เพราะไม่หนักผมเกินไป ใครผมหนา ให้ใช้เจลหรือครีม เพราะลอนหนาจะอยู่ทรงกว่า  เวลาใช้ผลิตภัณฑ์กับผมชี้ฟู ให้เน้นลงผลิตภัณฑ์ที่ปลายผม แล้วไล่ขึ้นไปจนถึงกึ่งกลาง เพราะปลายผมจะแห้งเร็วกว่า แถมการลงผลิตภัณฑ์ที่หนังศีรษะจะทำให้ผมมัน ลีบแบน  นั่งตากลมให้ผมแห้งเอง จะลดการชี้ฟูได้ เพราะการเสียดสีกับความร้อนเป็นตัวการทำผมชี้ฟู ให้หลีกเลี่ยงการใช้ไดร์เป่าผม หรือการใช้ผ้าขยี้ผม ก็จะทำให้ผมชี้ฟูน้อยลง ถ้าอยากให้เกล็ดผมปิด ผมเรียบ ให้มัดผมเป็นบันหลวมๆ หรือถักเปียตอนรอผมแห้ง เพื่อให้ผมเรียบ ไม่ยุ่งหรือชี้ฟูตอนแห้งสนิท คุณลดผมชี้ฟูได้โดยอย่าสระผมบ่อยเกินไป เพราะสระผมบ่อยๆ ทำให้ผมเสียน้ำมันตามธรรมชาติ ทำให้ผมชี้ฟูได้ ถ้าผมเส้นเล็ก แค่สระวันเว้นวันก็พอแล้ว ถ้าผมหนาหน่อย สระด้วยแชมพูทุก 3 วันก็พอ ใครผมมัน หรือเหงื่อออกบ่อยๆ เพราะต้องทำกิจกรรมต่างๆ เช่น ทำงาน หรือออกกำลังกาย ก็ต้องสระผมบ่อยกว่านั้น ให้ใช้ครีมนวดในวันที่ไม่ได้ลงแชมพู เพื่อขจัดเหงื่อไคลและสิ่งสกปรก จัดทรงได้ง่ายขึ้น ใครจับผม สางผมเล่นตลอดวัน ก็ยิ่งเกิดการเสียดสี ทำให้เกล็ดผมเปิด ผมชี้ฟูได้ เพราะงั้นอย่าพยายามแตะต้องผม หรือมัดๆ ปล่อยๆ ตลอดวัน พวกผลิตภัณฑ์ต่างๆ ที่ใช้กับผม ทั้งการทำสี ดัดผม และยืดผม พวกนี้จะไปเปลี่ยนผิวสัมผัสของผมครั้งใหญ่ ทำให้ผมชี้ฟูได้ แนะนำให้ลดจำนวนครั้งการใช้สารเคมีกับผมในแต่ละปีลง จะช่วยลดผมชี้ฟูได้ ใช้ผงสีสำหรับแต้มที่รากผม ระหว่างการย้อมผมแทน แล้วหาทรงผมที่สวยได้โดยไม่ต้องเปลี่ยนสภาพผม จะได้ไม่ต้องใช้สารเคมี
ผึ่งลมเย็นจากช่องฟรีซ 2 - 3 นาที. เลือกแชมพูกับครีมนวดที่คุณภาพดีหน่อย. หลีกเลี่ยงผลิตภัณฑ์ที่ผสมแอลกอฮอล์. จัดแต่งทรงผมด้วยความร้อนให้น้อยลง. ใช้ผลิตภัณฑ์จัดแต่งทรงผมทันทีหลังอาบน้ำเสร็จ. เสร็จแล้ว. ผึ่งลมจนแห้ง อย่าใช้ไดร์เป่าผม. อย่าสระผมบ่อยเกินไป. อย่าจับผม สางผมบ่อยๆ ระหว่างวัน. ลดการใช้สารเคมี.
https://www.wikihow.com/Prevent-Hair-from-Frizzing-After-Shower https://www.wikihow.com/Prevent-Hair-from-Frizzing-After-Shower https://www.wikihow.com/Prevent-Hair-from-Frizzing-After-Shower
Experimenting With Anti-Frizz Treatments Using the Proper Hair Products Reducing Frizz-Inducing Habits